❇️ مامۆستای مودەڕیس رحمه الله▫️ دکتۆر وەلید حوسەینی کە یەکێک بوو لە قوتابییەکانی مامۆستا عەبدولکەریم

❇️ مامۆستای مودەڕیس رحمه الله▫️ دکتۆر وەلید حوسەینی کە یەکێک بوو لە قوتابییەکانی مامۆستا عەبدولکەریمی مودەڕیس لە بەرنامەیەکی تەلەفزیۆنیدا گێڕایەوە، گوتی: مامۆستای مودەڕیس یەکێک بوو لەو کەسانەی زۆر زۆر بەهای کاتی دەزانی، تەنانەت چرکەیەکیشی بەفیڕۆ نەدەدا، لەنێو وانەکاندا کە بۆمان دەخوێندەوە و ئەو بێدەنگ دەبوو، سەیرم دەکرد لە ژێر لێوەکانیەوە زیکری "لا الە إلا الله، لا الە إلا الله" دەکات.جارێکیان مامۆستا فەرمووی: ئەگەر هاتیتە ماڵەوە کاتی وانەبوو، منیش خەوتبووم، ئەوا هەڵمسێنە و با وانەکەت نەڕوات. ڕۆژێکیان لە ماڵی کاک سەلاحی کوڕی بوو، کاتێ گەیشتمە ئەوێ بۆ وانەخوێندن، مامۆستا پاڵکەوتوو، دەستی ڕاستی خستبوویە ژێر ڕوومەتی و لەسەر لای ڕاست خەوتبوو. سوێند بەخوا بینیم لە خودا زیکری "لا الە إلا الله" دەڵێتەوە، سوێند بەخوا خەوتبوو، لە قیامەتیش شاهێدی دەدەم کە خەوتبوو. ☀ کانال صدای نور تصوف▓▓▓▓▓▓▓▓▓▓✴️  @madinamajid